Document ID: 31997R2138

Komisjoni määrus (EÜ) nr 2138/97,
30. oktoober 1997,
milles piiritletakse ühtlased oliiviõli tootmispiirkonnad
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. septembri 1966. aasta määrust nr 136/66/EMÜ õli- ja rasvaturu ühise korralduse kohta, [1] viimati muudetud määrusega (EÜ) nr 1581/96, [2]
võttes arvesse nõukogu 17. juuli 1984. aasta määrust (EMÜ) nr 2261/84, milles sätestatakse oliiviõli tootmise puhul antava abi ja oliiviõli tootjate organisatsioonidele antava abi üldised eeskirjad, [3] viimati muudetud määrusega (EÜ) nr 636/95, [4] eriti selle artiklit 19,
ning arvestades, et:
määruse (EMÜ) nr 2261/84 artiklis 18 nähakse ette, et oliivi ja oliiviõli saagised tuleb kindlaks määrata ühtlaste tootmispiirkondade kaupa tootjaliikmesriikide esitatud andmete põhjal;
tootmispiirkonnad on piiritletud komisjoni 8. juuli 1993. aasta määruse (EMÜ) nr 1934/93 (millega määratakse kindlaks oliivi ja oliiviõli saagised 1992/93. turustusaastal, [5] viimati muudetud määrusega (EÜ) nr 1968/96 [6]) II lisas; tootmispiirkondade piiritlust on mitu korda muudetud seoses oliivi ja oliiviõli saagiste kindlaksmääramisega turustusaastatel 1993/94-1995/96; halduslikel ja struktuurilistel põhjustel tuleks ühtlasi tootmispiirkondi 1996/97. turustusaastal uuesti muuta; selguse huvides tuleks ühtlased tootmispiirkonnad uuesti piiritleda;
käesoleva määrusega ettenähtud meetmed on kooskõlas õli- ja rasvaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Ühtlased oliiviõli tootmispiirkonnad on piiritletud käesoleva määruse lisas.
Artikkel 2
Käesolev määrus jõustub kolmandal päeval pärast selle avaldamist Euroopa Ühenduste Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 30. oktoober 1997

Labels: 18
17
6